Diari Oficial de la Generalitat Valenciana


Sumari del DOGV 3594, del 30-09-1999 (1999/8229)

DECRET 137/1999, de 17 de setembre, del Govern Valencià, pel qual es crea el Col·legi Públic Número 1 de Benifairó de les Valls, per desglossament del Col·legi Públic San Vicente Ferrer de Faura.
---------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/17/137/dof/vci/html**

### Dades del document

Número de DOGV
:   3594

Data del DOGV
:   30-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8229


Data del document
:   17-09-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Benifairó de les Valls
    * Faura
    * centre d'ensenyament

DECRET 137/1999, de 17 de setembre, del Govern Valencià, pel qual es crea el Col·legi Públic Número 1 de Benifairó de les Valls, per desglossament del Col·legi Públic San Vicente Ferrer de Faura. [1999/S8229]
  
El Col·legi Públic San Vicente Ferrer de Faura escolaritza alumnat procedent dels municipis Benifairó de les Valls i de Faura. La projecció de les dades censals del districte escolar VL.07 aconsellà al seu moment, preveure la creació d'un col·legi públic en este últim.
  
La Direcció Territorial de Cultura i Educació de València ha emés un informe en el qual es proprosa el desglossament del centre existent adduïnt raons estructurals, organitzatives i pedagògiques.
  
Els ajuntaments de Faura i de Benifairó de les Valls han sol·licitat el desglossament del centre.
  
Els mestres que tinguen destinació definitiva en el Col·legi Públic San Vicente Ferrer de Faura i que, com a conseqüència del desglossament, s'adscriguen al nou centre creat per este decret mantindran en este centre l'antiguitat que posseïen en el centre d'origen, en aplicació d'allò establit en la disposició addicional sèptima del Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents, Boletín Oficial del Estado de 6 d'octubre de 1998.
  
En virtud d'això, i conformement a allò establit en l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article primer del Reglament Orgànic i Funcional de les escoles d'Educació Infantil i dels col·legis d'Educació Primària, aprovat per Decret 233/1997, de 2 de setembre, a proposta del conseller de Cultura, Educació i Ciència, després de la deliberació prèvia del Govern Valencià, en la reunió celebrada el dia 17 de setembre de 1999,
  
DECRETE
  
Article 1
  
Es crea, per desglossament del Col·legi Públic San Vicente Ferrer de Faura, codi 93743488, el següent centre docent:
  
Província: València
  
Localitat: Benifairó de les Valls
  
Denominació: Col·legi Públic d'Educació Infantil i Primària, número 1
  
Codi: 59002859
  
Titular : Generalitat Valenciana
  
Domicili: Mare de Déu del Bon Succés, número 92
  
Composició: 2 unitats d'Educació Infantil i 6 d'Educació Primària
  
Capacitat: 50 llocs d'Educació Infantil i 150 d'Educació Primària
  
Article 2
  
Els llocs de treball del centre seran els següents:
  
- 2 d'Educació Infantil
  
- 6 d'Educació Primària
  
- 1 d'Educació Primària Anglés
  
- 1 d'Educació Primària d'Educació Física
  
- 1 d'Educació Primària Música
  
- 1 d'Educació Especial Pedagogia Terapèutica
  
Article 3
  
El centre aplicarà el programa d'educació bilingüe: Programa d'Ensenyament en Valencià (PEV).
  
Article 4
  
1. El Col·legi Públic San Vicente Ferrer, queda configurat amb la següent composició: 3 unitats d'Educació Infantil i 6 d'Educació Primària.
  
2. Els llocs de treball d'este centre seran els següents:
  
- 4 d'Educació Infantil
  
- 6 d'Educació Primària
  
- 1 d'Educació Primària Anglés
  
- 1 d'Educació Primària Educació Física
  
- 1 d'Educació Primària Música
  
- 1 d'Educació Especial Pedagogia Terapèutica
  
3. El centre aplicarà el programa d'educació bilingüe: Programa d'Ensenyament en Valencià (PEV).
  
Disposició addicional
  
Allò establit en el present decret s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
Es faculta el conseller de Cultura, Educació i Ciència perquè adopte les mesures que siguen necessàries per al compliment i desenrotllament d'allò establit en este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà del dia de la seua publicació en el Diari Oficial de la Generalitat Valenciana. Això no obstant, els seus efectes s'entendran referits a l'inici del curs escolar 1999/2000.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI